పుదీనా నూనె
పుదీనా నూనె ఒక ఆవశ్యక నూనె.ఇది ఔషధతైలం.బ్రాండి పుదీనా ఆయిల్ మరియు పుదీనా ఔషధతైలం 'అని కూడా పిలుస్తారు.ఆంగ్లంలో మింట్ ఆయిల్ మరియు పిప్పరుమింటు ఆయిల్ అని కూడా అంటారు. పుదీనా నూనె మనస్సును ఉత్తేజపరచుటకు, మానసిక ఉద్వేగాలను క్రమపరచుటకు, మరియు దృష్టిని పెంచడానికి, సువాసనను ఉపయోగిస్తారు. పుదీనా నూనె మానసిక చికాకు మరియు దురదను తగ్గిస్తుంది.చర్మాన్ని చల్లబరచటానికి పుదీనా నూనె ఉపయోగపడును. పుదీనా ఆకులను వంటలలో కూరలలో ఉపయోగిస్తారు.పుదీనా ఆకులు కూరలకు మంచి ఘాటైన రూచి మరియు సువాసన ఇస్తుంది.పుదీనా నూనె వలన పలు వైద్యపరమైన ప్రయోజనాలు కలవు.
పుదీనా మొక్క లామియేసే కుటుంబానికి చెందిన మొక్క. వృక్షశాస్త్ర పేరు మెంథా పైపెరిటా.ఇది 1 మీటరు (3 అడుగుల) ఎత్తు వరకు పెరిగే శాశ్వత ఓషది మొక్క. మరియు దీర్ఘ పొడవైన శంఖు ఆకారంలో ఏర్పాటు చేయబడిన పింక్-మౌవ్ పువ్వులు కలిగివుండును. కొద్దిగా వెంట్రుకలవంటి నిర్మాణాలను ఆకుల ఉపరితలం వుండును.ఇది భూగర్భములో పాకే వేళ్ళనును కలిగి ఉన్నందున బాగా చుట్టుక్కలకు విస్తరిస్తుంది. సులభంగా వ్యాప్తి చెందుతుంది. ఈ ఓషది మొక్క అనేక జాతులు కలిగి ఉంది, మరియు పెప్పర్ మెంటు పైపెరిటా అనేది వాటరుమింట్ (M. ఆక్వాటికా) మరియు స్పియరు మెంటు (ఎం. స్పికాటా) యొక్క హైబ్రీడ్/సంకర మొక్క.
పుదీనా పుట్టు స్థానం మధ్యప్రాచ్య ప్రాంతం.ఇప్పుడు కూడా ఇటలీ, USA, జపాన్ మరియు గ్రేట్ బ్రిటన్లో సాగు చేయబడుతుంది.జపాన్ మరియు చైనాలలో పురాతన కాలం నుండి ఇది సాగు చేయబడింది. 1000 BC నాటి ఈజిప్టులోని సమాధి లో వున్న సాక్ష్యాలు కనుగొనబడ్డాయి.
పురాణాల ప్రకారం, మెంథా మోహిని(అదిక కామెచ్చ వున్నస్త్రీ) అనేఅందగత్తెను ప్లూటో మోహించాడు.అది చూసిన ప్లూటో భార్య పెర్సెఫోన్, అసూయతో మెంథాను భూ మైదానంలోకి కోపంగా త్రోసివేసింది.ప్లూటో మెంథాను ఒక మూలికగా/ఓషది మార్చి, రాబోయే సంవత్సరాలలో ప్రజలుఆమెను మొక్కగా అబిమానిస్తారని వరమిచ్చాడు.
పుదీనానూనెను మొక్క పుష్పించే ముందు భూమి పైన ఉన్న మొత్తం మొక్క నుండి సేకరించబడుతుంది. నూనె. తాజా లేదా పాక్షికంగా ఎండబెట్టిన మొక్క నుండి ఆవిరి స్వేదన ద్వారా తీయబడుతుంది. మొక్క నుండి నూనె దిగుబడి 0.1 - 1.0% ఉంటుంది.నూనెను స్టీము డిస్టిలేసన్/ఆవిరి స్వేదన క్రియ పద్ధతిలో ఉత్పత్తి చేస్తారు.
పుదీనా నూనె తాజా, ఘాటైన, విలక్షణమైన మెంథాలు వాసన కలిగి ఉండి, లేత పసుపు రంగులో లేదా లేత గోధుమ రంగులో లేదా పాలిపోయిన పసుపు రంగులో ఉంటుంది.ఆల్కహాల్ లో కరుగును.70% ఆల్కహాల్ లో ,1:3 నిస్పత్తిలో కరుగును.అనగా మూడువంతుల ఆల్కహాల్ లో ఒకవంతు పుదీనా నూనె కరుగును.నీటిలో కరుగదు.పుదీనా నూనె అణు ఫార్ములా: CHO
పుదీనా నూనె భౌతిక గుణాల పట్టిక
పుదినా నూనెలో మెంథాల్, మెంథోన్, 1,8-సినాల్, మిథైల్ అసిటేట్, మెథోఫురాన్, ఐసోమెంథోన్, లిమోనెన్, బి-పిన్నెనే, ఎ-పిన్నెనే, జెర్మాక్రీన్-డి, ట్రాన్స్-సాబినిన్ హైడ్రేట్ మరియు పులెగోన్ రసాయన సమ్మేళనాలు వున్నవి
పుదీనా నూనె చికిత్సా పరంగా అనాల్జేసిక్, అనస్థీటిక్, యాంటిసెప్టిక్, యాంటీగాలాక్టాగోగ్, యాంటిప్లాగ్స్టిక్, యాంటిస్ప్మోడోజిక్, క్యాంబినేటివ్, సెఫాలిక్, గుణాలను కల్గివున్నది.
పుదీనా నూనె నాడీ సంబంధిత రుగ్మతలలో సహాయపడుతుంది మరియు శ్వాసకోశ చికిత్స, కండరాల నొప్పులు మరియు నొప్పులు మరియు కొన్ని చర్మ సమస్యలకు చికిత్స కోసం, మనస్సుని ఉత్తేజపరిచే మరియు ఏకాగ్రత మెరుగుపరుస్తుంది.ఆవిరి చికిత్సలో, పిప్పరమింట్ నూనె ఏకాగ్రత పెంచడానికి మరియు మనస్సును ప్రేరేపించడానికి పనిచేస్తుంది., అలాగే దగ్గులను, తలనొప్పి, వికారం, తగ్గిస్తుంది, మరియు పురుగుల వికర్షక గుణాలను కలిగి ఉన్నది.క్రీమ్ లేదా ఔషదం లో చేర్చినప్పుడు, అది ఎండ కు కమిలిన చర్మం యొక్క యొక్క మచ్చలను తగ్గిస్తుంది.తగ్గించడానికి సహాయం చేస్తుంది, ఎర్రబడిన చర్మం యొక్క ఎరుపును తగ్గిస్తుంది, దురదను తగ్గిస్తుంది మరియు దాని వాసోకోన్టిక్టర్ లక్షణాలతో చర్మం చల్లబడుతుంది.
పుదీనా నూనె వాడకం వలన అలెర్జీతో కూడీన గుండెమంట రావొచ్చును.